stanford-oval/wikipedia huggingface dataset:
การต้มกบ
ในการอุปมา

ถ้าคุณปล่อยกบลงในหม้อน้ำเดือด แน่นอนว่ามันจะพยายามปีนหนีออกมาอย่างลนลาน แต่ถ้าคุณวางมันลงเบา ๆ ในหม้อน้ำอุ่นและเปิดอุณหภูมิต่ำ มันจะลอยนิ่งและเมื่อน้ำค่อย ๆ ร้อนขึ้น กบจะจมลงในน้ำอย่างสงบ เหมือนคนเราที่อาบน้ำอุ่นอยู่และเมื่อผ่านไปไม่นานก็มีใบหน้าที่ยิ้มอยู่ และมันจะปล่อยให้ตัวเองจมตายในหม้ออย่างไม่ขัดขืน
เรื่องเล่าในแบบฉบับหนึ่งของ Daniel Quinn The Story of B
เรื่องการต้มกบ มักถูกพูดถึงกันในเรื่องของการอุปมา เพื่อที่จะเตือนผู้คนเพื่อให้ตระหนักถึงการเปลี่ยนแปลงอย่างค่อยเป็นค่อยไป และเพื่อที่พวกเขาจะไม่ได้รับผลที่ไม่น่าน่าพอใจในที่สุด อาจถูกใช้ในการสนับสนุนทางลาดชันสู่เหตุการณ์ที่ไม่เกี่ยวข้อง [en] การโต้แย้งเป็นข้อควรระวัง creeping normality นอกจากนี้ยังใช้ในเชิงธุรกิจเพื่อตอกย้ำว่าการเปลี่ยนแปลงจำเป็นต้องมีความค่อยเป็นค่อยไปจึงจะได้รับการยอมรับ คำว่า "กลุ่มอาการการต้มกบ" เป็นคำอุปมาที่ใช้เพื่ออธิบายความล้มเหลวในการดำเนินการกับสถานการณ์ที่เป็นปัญหา ซึ่งจะส่งผลรุนแรงขึ้นจนถึงขั้นหายนะ จากเหตุผลที่กล่าวมา จึงสรุปผลกระทบที่แทบไม่เห็นถึงการเปลี่ยนแปลงหรืออย่างช้า ๆ ความเสื่อมโทรมของสิ่งแวดล้อม ที่ได้รับการอธิบายโดยแดเนียล พอลี เป็น shifting baseline
เรื่องนี้ได้รับการเล่าขานหลายครั้งและใช้เพื่ออธิบายมุมมองที่แตกต่างกันอย่างกว้างขวาง เมื่อ ค.ศ. 1960 เกี่ยวกับการเตือนผู้ที่เห็นอกเห็นใจต่อสหภาพโซเวียต ในช่วงสงครามเย็น ในปี 1980 เกี่ยวกับการล่มสลายของอารยธรรมที่กำลังจะเกิดขึ้น ซึ่งผู้รอดชีวิต ในช่วงปี 1990 เกี่ยวกับการเพิกเฉยต่อการตอบสนองต่อการเปลี่ยนแปลงสภาพภูมิอากาศ และการอยู่ในความสัมพันธ์ที่ไม่เหมาะสม นอกจากนี้ยังถูกใช้โดยนักเสรีนิยมเพื่อเตือนเกี่ยวกับการลิดรอนเสรีภาพของพลเมืองไปทีละน้อย
ในนวนิยายปี 1996 The Story of B นักเขียนสิ่งแวดล้อม แดเนียล ควินน์ ใช้บทอุปมาของการต้มกบ ใช้เพื่ออธิบายประวัติศาสตร์ของมนุษย์ การเติบโตของประชากร และอาหารส่วนเกิน Pierce Brosnan ตัวละครของ Harry Dalton กล่าวถึงมันในภาพยนตร์เรื่องหายนะปี 1997 Dante's Peak โดยอ้างอิงจากสัญญาณเตือนที่สะสมของการปะทุขึ้นอีกครั้งของภูเขาไฟ Al Gore ใช้เวอร์ชันของเรื่องราวใน New York Times op-ed, ในการนำเสนอของเขาและภาพยนตร์ปี 2549 [ความจริงที่ยากลำบาก]] เพื่ออธิบายความไม่รู้เกี่ยวกับภาวะโลกร้อน ในเวอร์ชันภาพยนตร์ กบได้รับการช่วยเหลือก่อนที่มันจะได้รับอันตราย การใช้เรื่องราวนี้อ้างอิงโดยนักเขียน/ผู้กำกับ Jon Cooksey ในชื่อสารคดีตลกปี 2010 ของเขา วิธีการต้มกบ
ศาสตราจารย์ด้านกฎหมายและนักวิจารณ์กฎหมาย Eugene Volokh ให้ความเห็นในปี 2546 โดยไม่คำนึงถึงพฤติกรรมของกบจริง เรื่องการต้มกบมีประโยชน์ในฐานะการอุปมา เมื่อเปรียบเทียบกับการอุปมาของนกกระจอกเทศที่มีหัวอยู่ในทราย ผู้ได้รับรางวัลโนเบลสาขาเศรษฐศาสตร์และ New York Times [op-ed]] นักเขียน Paul Krugman ใช้เรื่องนี้เป็นการอุปมาในคอลัมน์เดือนกรกฎาคม 2552 ในขณะที่ชี้ให้เห็นว่ากบจริงมีพฤติกรรมแตกต่างออกไป นักข่าว James Fallows ออกมาเรียกร้องตั้งแต่ปี 2549 เพื่อให้ผู้คนหยุดเล่าเรื่องนี้ซ้ำ
อธิบายว่าเป็น "คนโง่" และ "ตำนาน" อย่างไรก็ตาม หลังจากคอลัมน์ของ Krugman ปรากฏขึ้น เขาประกาศ "สันติภาพบนหน้าการต้มกบ" และกล่าวว่าการใช้เรื่องราวนี้เป็นที่ยอมรับได้หากผู้เขียนชี้ให้เห็นว่ามันไม่เป็นความจริง
ในเชิงปรัชญา

ในเชิงปรัชญาเรื่องการต้มกบถูกใช้เพื่ออธิบาย Sorites paradox ปฏิทรรศน์นี้อธิบายสถานการณ์สมมติที่มีกองทรายตั้งอยู่ เม็ดทรายถูกนำออกทีละเม็ดและตั้งคำถามว่าในช่วงขณะใดไหมที่ทรายไม่มีสภาพเป็นกองทราย
การทดลองและการวิเคราะห์

ในช่วงศตวรรษที่ 19 มีการทดลองมากมายเกิดขึ้นเพื่อดูการตอบสนองของกบที่ถูกต้มในน้ำอุ่น และใน ค.ศ. 1869 ระหว่างที่ทำการทดลองเพื่อที่จะหาตำแหน่งของจิตวิญญาณในร่างกายนักสรีรวิทยาชาวเยอรมัน ฟรีดริช โกลซ์ ก็ได้แสดงให้เห็นว่ากบตัวที่ถูกนำสมองออกมาจะยังอยู่ในน้ำอุ่นต่อ แต่กบตัวที่ไม่ได้ถูกนำสมองออกจะพยายามจะหนีออกไปเมื่ออุณหภูมิเพิ่มขี้นถึง 25 องศาเซลเซียส
การทดลองอื่นในคริสตศตวรรษที่ 19 อ้างว่ากบไม่ได้พยายามที่จะหนีออกจากน้ำอุ่นเลย แต่การทดลองใน ค.ศ.1872 ของ Heinzmann ก็ได้แสดงให้เห็นว่ากบธรรมดาจะไม่พยายามที่จะหนีหากน้ำไม่ร้อนเพียงพอ, ซึ่งได้รับการสนับสนุนโดย Fratscher ใน ค.ศ. 1875
ใน ค.ศ. 1888 William Thompson Sedgwick กล่าวว่าความขัดแย้งอย่างเห็นได้ชัดระหว่างผลการทดลองต่างๆ ผลลัพธ์แตกต่างกันตามการเพิ่มขึ้นของความร้อนในการทดลอง "หากน้ำร้อนมากขึ้นอย่างช้าๆจะไม่มีการตอบสนองเกิดชึ้นในกบทั่วไป แต่ถ้าน้ำร้อนเร็วขึ้นในอัตราที่ไม่มาก การตอบสนองจะไม่เหมือนกันในกบทั่วไป" ฟรีดริช โกลซ์ ได้เพิ่มอุณหภูมิน้ำจาก 17.5 องศาเซลเซียสเป็น 56 องศาเซลเซียสในเวลาประมาณ 10 นาทีหรือ 3.8 องศาเซลเซียสต่อนาที ในขณะที่ให้ความร้อนตลอดระยะเวลา90นาที จาก 21 องศาเซลเซียสจนถึง 37.5 องศาเซลเซียสด้วยอัตราที่ต่ำกว่า 0.2 องศาเซลเซียสต่อนาที เอ็ดเวิร์ด วีลเลอร์ สกริปตูเร ได้อธิบายถึงข้อสรุปนี้ในThe New Psychology (1897):ว่า "กบที่มีชีวิตอยู่สามารถต้มได้โดยกบจะไม่มีการเคลื่อนไหวหากน้ำไม่เพิ่มอุณหภูมิไวเกินไป ในการทดลองที่เพิ่มอุณหภูมิในอัตรา 0.2 องศาเซลเซียส พบว่ากบตายในเวลาสองชั่วโมงครึ่งโดยไม่มีการขยับหรือเคลื่อนที่ใด ๆ เลย"
แหล่งข่าววิทยาศาสตร์สมัยใหม่ได้มีการรายงานว่าผลการทดลองที่เกิดขึ้นนี้ไม่เป็นจริง ใน ค.ศ. 1995 ดักลาส เมลตันนักชีววิทยาที่มหาวิทยาลัยฮาร์วาร์ดกล่าวว่า "ถ้าคุณนำกบใส่ในน้ำเดือดมันจะไม่กระโดด และมันจะตาย ถ้าคุณใส่มันลงในน้ำเย็นมันจะกระโดดออกมาก่อนที่น้ำจะร้อนพวกกบไม่ได้อยู่นิ่งเพื่อที่จะรอพวกคุณ" จอร์จ อาร์. ซุก หัวหน้าผู้ดูแลพิพิธภัณฑ์สัตว์เลื้อยคลานและสัตว๋ครึ่งบกครึ่งน้ำที่พิพิธภัณฑ์ประวัติศาสตร์ธรรมชาติแห่งชาติ ได้โต้แย้งข้อสรุปดังกล่าวเช่นกัน โดยเขาได้กล่าวไว้ว่า "ถ้ากบมีหนทางที่จะสามารถหนีออกไปได้ มันจะหนีออกไปอย่างแน่นอน" ใน ค.ศ. 2002 วิคเตอร์ เอช ฮัทชิสัน นักสัตววิทยาที่เกษียณจากมหาวิทยาลัยโอคลาโฮมา ซึ่งมีความสนใจในงานวิจัยเกี่ยวกับความสัมพันธ์ของสัตว์ครึ่งบนครึ่งน้ำ ได้กล่าวมาว่า "เรื่องทั้งหมดนี้ไม่ถูกต้องทั้งหมด" อุณหภูมิสูงสุดที่วิกฤต สำหรับกบหลากหลายสายพันธ์ถูกกำหนดไว้โดยการทดลองร่วมสมัย เมื่อน้ำร้อนประมาณ 1 องศาเซลเซียสต่อนาที กบจะตื่นตัวและตอบสนองไวขึ้นเมื่อมันพยายามที่จะหนี และในที่สุดก็จะกระโดดออกมาถ้าสามารถที่จะทำได้
ดูเพิ่ม

สัตว์เลือดเย็น
การปรับอุณหภูมิกาย
ถุนเถียน

ระบบการเกษตรที่ริเริ่มในยุคราชวงศ์ฮั่น
ถุนเถียน (屯田) หรือ ถุนเขิ่น (屯墾) เป็น "นิคมการทหาร-การเกษตร"ที่ชายแดนรูปแบบหนึ่งในประวัติศาสตร์จีน กองทหารถูกส่งไปภูมิประเทศทุรกันดารในชายแดนจีนเพื่อปรับเปลี่ยนที่ดินที่ไม่มีการเพาะปลูกให้กลายเป็นอาณานิคมแบบตั้งถิ่นฐานที่ทำการเกษตรแบบพึ่งพาตนเอง กล่าวอีกนัยหนึ่งคือทหารมีอีกบทบาทเป็นเกษตรกร ระบบนี้ยังถูกปรับใช้ในระบอบการปกครองครองอื่น ๆ ทั่วเขตวัฒนธรรมเอเชียตะวันออก
โอสเมล โซว์ซา

| โอสเมล โซว์ซา |
| --- | --- |

เกิด: โอสเมล ริการ์โด โซว์ซา มันซิยา  (1946-09-26) 26 กันยายน ค.ศ. 1946 (78 ปี) ซิเอนฟูเอโกส คิวบา
ชื่ออื่น: จักรพรรดิแห่งความงาม
อาชีพ: ประธานกองประกวดมิสเวเนซุเอลา 1981 – 2018 (เกษียณ) ประธานกองประกวดมิสยูนิเวิร์สอาร์เจนตินา และมิสยูนิเวิร์สอุรุกวัย(2019-ปัจจุบัน) 
โอสเมล ริการ์โด โซว์ซา มันซิยา (สเปน: Osmel Ricardo Sousa Mansilla; เกิด 26 กันยายน ค.ศ. 1946) เป็นนักธุรกิจเกี่ยวกับความงามชาวคิวบา-เวเนซุเอลา และเป็นอดีตประธานกองประกวดมิสเวเนซุเอลา
โซว์ซาเป็นที่รู้จักอย่างกว้างขวางจากการส่งออกผู้เข้าประกวดความงามซึ่งเป็นตัวแทนจากประเทศเวเนซุเอลา และสามารถทำให้ตัวแทนประเทศชนะการแข่งขันการประกวดความงามในระดับนานาชาติได้เป็นจำนวนมาก จนได้รับฉายาว่า "จักรพรรดิแห่งความงาม"
ในวันที่ 8 กุมภาพันธ์ ค.ศ. 2013 โซว์ซาได้ประกาศผ่านสื่อสาธารณะในการเกษียณตัวเองจากตำแหน่งประธานกองประกวดมิสเวเนซุเอลา และได้มอบหมายให้กาบริเอลา อิสเลร์ เป็นประธานผู้บริหารคนใหม่
การยอมรับและข้อพิพาท

โซว์ซามักจะมีประเด็นให้มีข้อพิพาทอยู่เสมอมา ทั้งในเรื่องของสีและกระบวนแบบของชุดที่เขาเลือกในการประกวด ไปจนถึงการแนะนำให้ผู้เข้าประกวดทำการศัลยกรรมตกแต่ง จนเกิด "กระแสหุ่นโชว์" ในประเทศ ในปี ค.ศ. 1979 มาริตซา ซายาเลโร นางงามจักรวาลชาวเวเนซุเอลา ซึ่งเป็นผู้แข่งขันคนแรกในประเทศที่ออกมาเปิดเผยว่าเธอผ่านการศัลยกรรมมา จากทั้งหมดทำให้กองประกวดมิสเวเนซุเอลาได้เปลี่ยนทิศทางในการที่จะทำให้ตัวแทนประเทศประสบความสำเร็จในเวทีระดับนานาชาติ และทำให้ทัศนคติของคนในประเทศเกี่ยวกับการศัลยกรรมตกแต่งเปลี่ยนไป ซึ่งในปัจจุบันการศัลยกรรมในประเทศเวเนซุเอลาได้รับการยอมรับและถูกแพร่หลายเป็นอย่างมาก
ในช่วงหลายปีที่ผ่านมาโซว์ซาได้ออกมาแสดงจุดยืนต่อต้านการสมรสเพศเดียวกัน รวมไปถึงการรับบุตรบุญธรรมของเพศเดียวกันในประเทศเวเนซุเอลา โดยโซว์ซาได้ให้เหตุผลว่าเขาต้องห่างเหินจากพ่อแม่และถูกส่งมายังประเทศเวเนซุเอลาตั้งแต่เขายังเป็นวัยรุ่น และทำให้เขาได้เข้ารับการบำบัดฮอร์โมนเพื่อให้เขามีความเป็นชายจากรสนิยมทางเพศของเขา
ผลงานการส่งตัวแทนประกวด

ในสมัยโซว์ซาได้เป็นประธานกองประกวดมิสเวเนซุเอลา โซว์ซาได้ทำการส่งออกตัวแทนจากประเทศเวเนซุเอลาในเวทีการประกวดนานาชาติทั้ง นางงามจักรวาลจำนวน 40 คน, มิสเวิลด์จำนวน 38 คน, นางงามนานาชาติจำนวน 32 คน, มิสเอิร์ธจำนวน 11 คน และตัวแทนจากมิสเตอร์เวเนซุเอลาจำนวน 17 คน
สำหรับประเทศอื่นนั้น โซว์ซาเคยช่วยดูแลการประกวดทั้งในประเทศอาร์เจนตินา, ประเทศบราซิล, ประเทศอุรุกวัย, ประเทศโคลอมเบีย, ปวยร์โตรีโก และสาธารณรัฐโดมินิกัน โดยผลงานที่ดีที่สุดในการที่โซว์ซาดูแลประเทศอื่นคือ อาเมเลีย เบกา ผู้ชนะนางงามจักรวาล 2003 จากสาธารณรัฐโดมินิกัน
| เวทีการประกวดนานาชาติ | จำนวน | ปี |
| --- | --- | --- |
| นางงามจักรวาล | 8 | 1979, 1981, 1986, 1996, 2003, 2008, 2009, 2013 |
| นางงามนานาชาติ | 8 | 1985, 1997, 2000, 2003, 2006, 2010, 2015, 2018 |
| มิสเวิลด์ | 5 | 1981, 1984, 1991, 1995, 2011 |
| ฮิสแปนิคอเมริกันควีน | 5 | 1992, 1996, 2000, 2009, 2010 |
| เรย์นาโด อินเตร์นาเซียวนัล เดล กาเฟ | 4 | 1998, 1999, 2013, 2016 |
| มิสซูดาเมริกา | 4 | 1983, 1984, 1985, 1986 |
| มิสเอิร์ธ | 2 | 2005, 2013 |
| มิสแกรนด์อินเตอร์เนชันแนล | 1 | 2019 |
| นวยส์ตราเบลเลซาลาตินา | 1 | 1997 |
| เวทีการประกวดนานาชาติ | จำนวน | ปี |
| --- | --- | --- |
| มิสเตอร์เวิลด์ | 1 | 1998 |
| แมนฮันต์อินเตอร์เนชันแนล | 1 | 1999 |
มาร์กาเร็ต ท็อดด์

ดร.มาร์กาเร็ต ท็อดด์
มาร์กาเร็ต ท็อดด์ (อังกฤษ: Margaret Todd; ค.ศ. 1859 - ค.ศ. 1918) เป็นนักเขียนและแพทย์ชาวสก๊อต ซึ่งเสนอคำว่า ไอโซโทป ให้แก่เฟรเดอริก ซอดดี นักเคมี เมื่อปี ค.ศ. 1913
มาร์กาเร็ต ท็อดด์ เป็นครูโรงเรียนในกลาสโกว์ ต่อมาในปี ค.ศ. 1886 ท็อดด์ได้เป็นหนึ่งในนักศึกษากลุ่มแรกๆ ของโรงเรียนแพทย์สตรีเอดินเบอร์ก หลังจากได้ทราบข่าวว่าวิทยาลัยแพทย์และศัลยกรรมหลวงแห่งสก๊อตแลนด์เปิดให้ผู้หญิงสอบเข้าได้ ปี ค.ศ. 1894 ท็อดด์สำเร็จแพทย์ศาสตร์บัณฑิตจากบรัสเซลส์ และได้รับแต่งตั้งเป็นผู้ช่วยแพทย์ที่โรงพยาบาลเอดินเบอร์กเพื่อสตรีและเด็ก แต่เกษียณหลังจากทำงานไปได้ 5 ปี
ปี ค.ศ. 1913 ญาติห่างๆ ของเธอ คือ เฟรเดอริก ซอดดี ซึ่งเวลานั้นเป็นอาจารย์อยู่ที่มหาวิทยาลัยกลาสโกว์ ได้อธิบายผลงานวิจัยเกี่ยวกับสารกัมมันตรังสีให้เธอฟัง ซึ่งต่อมาผลงานของเขาชิ้นนี้ได้รับรางวัลโนเบลสาขาเคมีในปี ค.ศ. 1921 เขาแสดงให้เธอดูว่า ธาตุกัมมันตรังสีบางตัวจะมีมวลอะตอมมากกว่า 1 ค่า แม้ว่าจะมีคุณสมบัติทางเคมีเหมือนกันทุกประการก็ตาม ดังนั้นอะตอมที่มีมวลไม่เท่ากันนั้นก็จะอยู่ใน "ช่องเดียวกัน" ในตารางธาตุ ท็อดด์เสนอว่าอะตอมพวกนั้นน่าจะเรียกชื่อว่า "ไอโซโทป" ซึ่งเป็นคำภาษากรีกมีความหมายว่า "อยู่ที่เดียวกัน" ซอดดียอมรับและนำคำนี้ไปใช้ ซึ่งต่อมากลายเป็นคำศัพท์มาตรฐานในทางวิทยาศาสตร์
ท็อดด์เสียชีวิตเมื่ออายุเพียง 58 ปี แหล่งข้อมูลบางแห่งอ้างว่าเธอฆ่าตัวตาย แต่จากคำอุทิศของเธอในหนังสือพิมพ์ไทมส์ กล่าวเพียงว่าเธอเสียชีวิตที่สถานพยาบาลแห่งหนึ่งในลอนดอน
งานเขียนบางชิ้นที่โดดเด่น

Graham Travers (1894). Mona Maclean, Medical Student. William Blackwood and Sons. (1894)
Fellow Travellers (1896)
Kirsty O’ The Mill Toun (1896)
Margaret Georgina Todd,  Graham Travers (1899). Windyhaugh. D. Appleton and company. (1899)
The Way of Escape (1902)
Growth (1906)
The Life of Sophia Jex-Blake (1918)
แหล่งข้อมูลอื่น

Classic Chemistry -- Elements and Atoms: Chapter 20 -- Isotopes: Soddy
ความสัมพันธ์จีน–อิสราเอล

| --- | --- |


 จีน:  อิสราเอล
สาธารณรัฐประชาชนจีนกับรัฐอิสราเอลสถาปนาความสัมพันธ์ทางการทูตอย่างเป็นทางการใน ค.ศ. 1992 ในขณะที่สาธารณรัฐจีนรับรองความเป็นอธิปไตยของอิสราเอลโดยนิตินัยใน ค.ศ. 1949 สาธารณรัฐจีนพ่ายแพ้ต่อสงครามกลางเมืองจีน ทำให้พรรคคอมมิวนิสต์จีนขึ้นมามีอำนาจทั่วจีนแผ่นดินใหญ่ ใน ค.ศ. 1950 อิสราเอลเป็นประเทศแรกในตะวันออกกลางที่รับรองสาธารณรัฐประชาชนจีนเป็นรัฐบาลเดียวของจีน แต่พรรคคอมมิวนิสต์จีนไม่ตอบสนองด้วยการสร้างความสัมพันธ์ทางการทูต เนื่องจากอิสราเอลเข้าร่วมในกลุ่มตะวันตกในช่วงสงครามเย็น ความไม่พอใจนี้ยังคงมีอยู่จนกระทั่งสงครามเย็นสิ้นสุดลงด้วยการล่มสลายของสหภาพโซเวียตใน ค.ศ. 1991
ประเทศจีนเป็นคู่ค้าที่ใหญ่เป็นอันดับ 3 ของอิสราเอล และเป็นคู่ค้ารายใหญ่สุดของอิสราเอลในเอเชียตะวันออก การค้าทวิภาคีมีปริมาณเพิ่มขึ้นจาก 50 ล้านดอลลาร์สหรัฐใน ค.ศ. 1992 ไปเป็นมากกว่า 10,000 ล้านดอลลาร์สหรัฐใน ค.ศ. 2013 อิสราเอลค้าขายเทคโนโลยีและอาวุธกับจีนอย่างมาก นักวิจารณ์บางคนสังเกตเห็นความคล้ายคลึงกันระหว่างวัฒนธรรมและค่านิยมของทั้งสองชาติ เช่นเดียวกันกับผลประโยชน์ทางเศรษฐกิจร่วมกัน ประเทศจีนเป็นหนึ่งในไม่กี่ประเทศบนโลกที่คงความสัมพันธ์อันอบอุ่นร่วมกันกับอิสราเอล รัฐปาเลสไตน์ และโลกมุสลิมส่วนใหญ่
สถานะของจีนในฐานะมหาอำนาจโลกที่เป็นไปได้ กระตุ้นให้อิสราเอลรักษาความสัมพันธ์ใกล้ชิดกับประเทศนี้ และบูรณาการอิทธิพลระดับโลกของจีนเข้ากับการจัดด้านเศรษฐกิจของอิสราเอล อิสราเอลมีสถานเอกอัครราชทูตของตนเองที่ปักกิ่ง และกงสุลใหญ่ที่กวางโจว, เฉิงตู, ฮ่องกง และเซี่ยงไฮ้ ส่วนจีนมีสถานเอกอัครราชทูตที่เทลอาวีฟ
ข้อมูล

Wald, Shalom Salomon (2004). China and the Jewish People. Jerusalem: The Jewish People Planning Policy Institute / Gefen Publishing House. ISBN 965-229-347-4.
ธนาคารธนชาต

| --- | --- |

ประเภท: ธนาคารพาณิชย์
อุตสาหกรรม: ธนาคาร 
ก่อตั้ง: 22 เมษายน พ.ศ. 2545
เลิกกิจการ: 5 กรกฎาคม พ.ศ. 2564 (5 กรกฎาคม ค.ศ. 2021 (2021-07-05)) (ธนาคารธนชาตเดิม)
สาเหตุ: รวมกิจการเข้ากับธนาคารทหารไทย
ถัดไป: ธนาคารทหารไทยธนชาต
สำนักงานใหญ่: 444 ศูนย์การค้าเอ็มบีเค ทาวเวอร์ ถนนพญาไท แขวงวังใหม่ เขตปทุมวัน กรุงเทพมหานคร 10330 (บริษัท ทุนธนชาต จำกัด (มหาชน))
ธนาคารธนชาต จำกัด (มหาชน)  (อังกฤษ: Thanachart Bank Public Company Limited (TBANK)) เป็นอดีตธนาคารพาณิชย์ที่มีจำนวนสาขามากเป็นอันดับ 5 ของประเทศไทย โดยมีสาขาทั้งหมดกว่า 600 สาขา เริ่มเปิดดำเนินการวันแรกเมื่อวันที่ 22 เมษายน พ.ศ. 2545 ปัจจุบันได้ควบรวมกิจการกับธนาคารทหารไทย และกลายเป็น ธนาคารทหารไทยธนชาต
ประวัติ

ธนาคารธนชาต จำกัด (มหาชน) เป็นบริษัทในกลุ่มธนชาต กลุ่มธุรกิจการเงินที่มีอายุมากกว่า 35 ปี เดิมเป็นสถาบันการเงินที่ประกอบธุรกิจในชื่อ บริษัทเงินทุน เอกชาติ จำกัด (มหาชน) จดทะเบียนแปลงสภาพเป็นบริษัทมหาชนจำกัด ในชื่อแรก "บริษัทเงินทุนหลักทรัพย์ เอกชาติ จำกัด (มหาชน)" เมื่อวันที่ 19 พฤศจิกายน พ.ศ. 2536 เปลี่ยนชื่อครั้งที่ 2 เป็น "บริษัทเงินทุน เอกชาติ จำกัด (มหาชน)" เมื่อวันที่ 15 ตุลาคม พ.ศ. 2541
ธนาคารธนชาตเปิดให้บริการ เมื่อวันที่ 22 เมษายน พ.ศ. 2545 ภายใต้ใบอนุญาตประกอบการธนาคารพาณิชย์แบบจำกัดขอบเขตธุรกิจจากกระทรวงการคลัง หลังจากนั้นได้รับใบอนุญาตประกอบการธนาคารพาณิชย์เต็มรูปแบบจากธนาคารแห่งประเทศไทยเมื่อวันที่ 1 มีนาคม พ.ศ. 2547
พ.ศ. 2550 ธนาคารแห่งโนวาสโกเทีย (สโกเทียแบงก์) ธนาคารที่ได้รับการยอมรับโดยทั่วไปว่าเป็นธนาคารที่มีความมั่นคงอันดับต้น ๆ ของโลก ได้เข้ามาร่วมถือหุ้นธนาคารธนชาตอยู่ 24.99% ก่อนที่จะถือเพิ่มขึ้นเป็น 49% ในปี พ.ศ. 2552 ส่วนหุ้นอีก 51% ของธนาคารธนชาต เป็นการถือโดย บริษัท ทุนธนชาต จำกัด (มหาชน) หรือ TCAP ซึ่งเป็นบริษัทจดทะเบียนในตลาดหลักทรัพย์ฯ และมีผู้ถือหุ้น ส่วนใหญ่เป็นประชาชนทั่วไปไม่มีตระกูลใดถือหุ้นใหญ่
พ.ศ. 2553 ถือเป็นปีที่มีความสำคัญเป็นอย่างมากต่อการเติบโตของธนาคารธนชาต เนื่องจากเป็นปีที่ธนาคารประสบความสำเร็จในการเข้าซื้อกิจการธนาคารนครหลวงไทย จากกองทุนเพื่อการฟื้นฟูและพัฒนาระบบสถาบันการเงิน และจากการขอซื้อหลักทรัพย์ที่เหลือทั้งหมดของธนาคารนครหลวงไทยจากผู้ถือหลักทรัพย์รายย่อยอื่น (Tender offer) ทำให้ธนาคารธนชาตเป็นผู้ถือหุ้นใหญ่ของธนาคารนครหลวงไทย
เดือนตุลาคม พ.ศ. 2554 การเข้าซื้อกิจการธนาคารนครหลวงไทยของธนาคารธนชาตเสร็จสิ้นสมบูรณ์ นับเป็นการควบรวมและเข้าซื้อกิจการที่ถือเป็นประวัติศาสตร์ครั้งสำคัญของวงการธนาคารพาณิชย์ไทย และเป็นไปตามนโยบายของทางการที่ต้องการให้ธนาคารต่าง ๆ รวมกิจการกันเป็นธนาคารขนาดใหญ่ เพื่อสร้างความแข็งแกร่งแก่ระบบสถาบันการเงินและเศรษฐกิจโดยรวมของประเทศ การรวมกิจการครั้งนั้นทำให้ธนาคารธนชาตมีความพร้อมทั้งด้านเงินทุน มีช่องทางในการให้บริการทั้งลูกค้าบุคคล (Retail) และลูกค้าสถาบัน (Corporate) ได้มากขึ้น ในธุรกิจที่หลากหลายยิ่งขึ้น ทำให้ธนาคารมีเสถียรภาพในการบริหารจัดการรายได้ ส่งผลให้มีความมั่นคงและพร้อมสำหรับการเติบโตเป็นอย่างยิ่ง
ภายหลังควบรวมกิจการกับธนาคารทหารไทย ธนาคารธนชาตเปลี่ยนชื่อนิติบุคคลเป็น บริษัท ทีบีซีโอ จำกัด (มหาชน) ตั้งแต่วันที่ 27 ตุลาคม พ.ศ. 2564 และจดทะเบียนชำระบัญชีกับกระทรวงพาณิชย์ในเดือนพฤศจิกายน พ.ศ. 2566 อันเป็นการเลิกกิจการอย่างสมบูรณ์
ความหมาย “ธนชาต”

“ธนชาต” คำนี้มีความหมาย เริ่มแรกทุกบริษัทในกลุ่มธนชาต ใช้ชื่อว่า “ธนชาติ” ซึ่งตามรูปศัพท์หมายถึง การเกิดแห่งทรัพย์ ต่อมาเมื่อเปิดดำเนินการ ธนาคารธนชาต จึงใช้ชื่อว่า “ธนชาต” เนื่องจากติดข้อกำหนดของธนาคารแห่งประเทศไทยที่ไม่อนุญาตให้ใช้คำว่า “ชาติ” เป็นส่วนใดส่วนหนึ่งของชื่อของธนาคารพาณิชย์ ดังนั้น เพื่อเป็นการง่ายต่อการสร้างความจดจำในการสื่อสารเรื่องแบรนด์ ทุกบริษัทในกลุ่มธนชาตจึงเปลี่ยนมาใช้ชื่อ “ธนชาต”  (ซึ่งเป็นคำพ้องเสียงกับ “ธนชาติ”) ตั้งแต่นั้นมา   โดย “ธนชาต”  ตามรูปศัพท์  หมายถึง ทรัพย์ที่เกิดแล้ว
บริษัทในกลุ่มธนชาต

บริษัท ทุนธนชาต จำกัด (มหาชน) ประกอบธุรกิจการลงทุน (Holding Company) เป็นบริษัทแม่ของกลุ่มธุรกิจทางการเงินธนชาต
ธนาคารธนชาต จำกัด (มหาชน) ประกอบธุรกิจธนาคารพาณิชย์ และธุรกิจอื่นที่ธนาคารแห่งประเทศไทยอนุญาต ได้แก่ การเป็นนายหน้าประกันวินาศภัย การเป็นนายหน้าประกันชีวิต รวมถึงตัวแทนสนับสนุนการจำหน่ายหน่วยลงทุนและธุรกิจหลักทรัพย์ ได้แก่การเป็นนายหน้าซื้อขายหลักทรัพย์ การค้าหลักทรัพย์ และการจัดจำหน่ายหลักทรัพย์ที่เป็นหน่วยลงทุน การเป็นผู้ดูแลผลประโยชน์ของกองทุนรวม และผู้รับฝากทรัพย์สินของกองทุนส่วนบุคล การค้าและจัดจำหน่ายหลักทรัพย์อันเป็นตราสารแห่งหนี้ การให้บริการเป็นนายทะเบียนหลักทรัพย์และการเป็นผู้ค้าสัญญาซื้อขายล่วงหน้าในธุรกรรมที่เกี่ยวข้องกับทองคำ
บริษัทหลักทรัพย์ ธนชาต จำกัด (มหาชน) ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์ ให้ประกอบธุรกิจ ดังนี้
ประกอบธุรกิจหลักทรัพย์และธุรกิจที่เกี่ยวข้องได้แก่ การเป็นนายหน้าซื้อขายหลักทรัพย์ทั้งในประเทศและต่างประเทศ การจัดจำหน่ายหลักทรัพย์ การเป็นที่ปรึกษาการลงทุน กิจการยืมและให้ยืมหลักทรัพย์ การเป็นที่ปรึกษาทางการเงิน การเป็นตัวแทนสนับสนุนการขายหรือรับซื้อคืนหน่วยลงทุน การเป็นนายทะเบียนหลักทรัพย์
ประกอบธุรกิจสัญญาซื้อขายล่วงหน้า และธุรกิจอื่น ๆ ที่เกี่ยวข้อง ได้แก่ การเป็นตัวแทนซื้อขายสัญญาซื้อขายล่วงหน้า และการซื้อขายสัญญาซื้อขายล่วงหน้าเพื่อตนเอง
บริษัทหลักทรัพย์จัดการกองทุน ธนชาต จำกัด เป็นบริษัทร่วมทุนระหว่างธนาคารธนชาต (ถือหุ้นร้อยละ 75) กับธนาคารออมสิน (ถือหุ้นร้อยละ 25) ประกอบธุรกิจจัดการกองทุนรวม ธุรกิจจัดการกองทุนส่วนบุคคล กองทุนสำรองเลี้ยงชีพ และธุรกิจที่ปรึกษาการลงทุน
บริษัท ธนชาตประกันภัย จำกัด (มหาชน) ประกอบธุรกิจให้บริการประกันภัย ครอบคลุมถึงการบริการรับประกันวินาศภัย ได้แก่ การประกันอัคคีภัย การประกันภัยรถยนต์ การประกันภัยทางทะเลและขนส่ง การประกันภัยเบ็ดเตล็ด และธุรกิจการลงทุน
บริษัท ธนชาตกรุ๊ป ลีสซิ่ง จำกัด ประกอบธุรกิจเช่าซื้อรถยนต์ทุกประเภท
บริษัท ราชธานี ลิสซิ่ง จำกัด (มหาชน) ประกอบธุรกิจการให้บริการสินเชื่อเพื่อเช่าซื้อและสินเชื่อสัญญาเช่าทางการเงิน โดยมุ่งเน้นไปที่รถยนต์มือสองประเภทรถยนต์นั่งส่วนบุคคลและรถยนต์เพื่อการพาณิชย์
บริษัทบริหารสินทรัพย์ เอ็น เอฟ เอส จำกัด ประกอบธุรกิจบริหารสินทรัพย์ โดยรับซื้อหรือรับโอนสินทรัพย์ด้อยคุณภาพของสถาบันการเงินในกลุ่มธนชาตมาบริหาร
บริษัทบริหารสินทรัพย์ แม๊กซ์ จำกัด ประกอบธุรกิจบริหารสินทรัพย์ โดยรับซื้อหรือรับโอนสินทรัพย์ด้อยคุณภาพของสถาบันการเงินมาบริหาร
บริษัทบริหารสินทรัพย์ ที เอส จำกัด ประกอบธุรกิจบริหารสินทรัพย์ โดยรับโอนสินทรัพย์ด้อยคุณภาพจากธนาคารนครหลวงไทยและธนาคารธนชาต ทั้งสินเชื่อที่ไม่ก่อให้เกิดรายได้และสินทรัพย์รอการขายมาบริหาร
บริษัท ประกันชีวิตนครหลวงไทย จำกัด (มหาชน) เป็นบริษัทร่วมทุนระหว่าง  บริษัท      ทุนธนชาต (ถือหุ้นร้อยละ 53.5 )และบริษัท เอ็ม บี เค จำกัด (มหาชน) (ถือหุ้นร้อยละ 46.5 ) ประกอบธุรกิจประกันชีวิต โดยเน้นการทำตลาดลูกค้าบุคคลที่มีรายได้ระดับกลางขึ้นไป
ธนาคารทหารไทย จำกัด (มหาชน)
พัฒนาการสำคัญของกลุ่มธนชาต

พ.ศ. 2523 ก่อตั้ง บริษัทเงินทุนหลักทรัพย์ (บงล.) ธนชาติ จำกัด
พ.ศ. 2532 บงล.ธนชาติ เข้าถือหุ้น บงล.เอกชาติ
พ.ศ. 2540 แยกกิจการหลักทรัพย์และกิจการเงินทุนออกจากกัน โดยบริษัทเงินทุน (บง.) ธนชาติ จำกัด (มหาชน) ดำเนินธุรกิจด้านเงินทุน, บริษัทหลักทรัพย์ (บล.) ธนชาติ จำกัด ดำเนินธุรกิจด้านหลักทรัพย์ก่อตั้ง บริษัท ธนชาติประกันชีวิต จำกัด และ บริษัท ธนชาติประกันภัย จำกัด
พ.ศ. 2541 บง.ธนชาติ เข้าถือหุ้นในบริษัทหลักทรัพย์จัดการกองทุนรวมออมสิน จำกัด และเปลี่ยนชื่อเป็น บริษัทหลักทรัพย์จัดการกองทุนรวม (บลจ.) ธนชาติ จำกัด
พ.ศ. 2543 ก่อตั้ง บริษัทบริหารสินทรัพย์ (บบส.) แม๊กซ์ จำกัด และ บบส.เอ็น เอฟ เอส โดยกลุ่มซูริค ไฟแนนเชียล เซอร์วิส ร่วมเป็นพันธมิตรทางธุรกิจกับธนชาติและได้เข้าถือหุ้นใน บจก.ธนชาติประกันชีวิต และเปลี่ยนชื่อเป็น บริษัท ธนชาติซูริคประกันชีวิต จำกัด
พ.ศ. 2545 กลุ่มธนชาติได้รับใบอนุญาตประกอบกิจการธนาคารพาณิชย์จากกระทรวงการคลัง บง.เอกชาติ เปลี่ยนการประกอบธุรกิจจากเงินทุนเป็นธนาคารพาณิชย์โดยใช้ชื่อว่า ธนาคารธนชาต จำกัด (มหาชน)
พ.ศ. 2548 -
บง.ธนชาติ ซื้อหุ้น บจก.ธนชาติซูริคประกันชีวิต คืนจากกลุ่มซูริค และเปลี่ยนชื่อกลับไปเป็น บจก.ธนชาตประกันชีวิต
กระทรวงการคลังได้ให้ความเห็นชอบแผนการปรับโครงสร้างการประกอบธุรกิจสถาบันการเงินของกลุ่มธนชาตให้เป็นสถาบันการเงิน 1 รูปแบบ ตามแผนพัฒนาระบบสถาบันการเงิน
พ.ศ. 2549 บง.ธนชาติ คืนใบอนุญาตประกอบธุรกิจเงินทุน  พร้อมเปลี่ยนชื่อเป็นบริษัท ทุนธนชาต จำกัด (มหาชน) ซึ่งเป็นไปตามแผนพัฒนาระบบสถาบันการเงินของกระทรวงการคลัง
พ.ศ. 2550 ปรับโครงสร้างการถือหุ้นบริษัทในกลุ่มธนชาตใหม่ โดย บมจ.ทุนธนชาต ถือหุ้นเฉพาะธนาคารธนชาตกับกลุ่ม บบส. และธนาคารธนชาตถือหุ้นในบริษัทย่อย ที่ประกอบธุรกิจการเงินและธุรกิจสนับสนุน ธนาคารแห่งโนวาสโกเทียเข้าร่วมเป็นพันธมิตรกับธนาคารธนชาต โดยเข้าถือหุ้นจำนวน 24.99% หลังจากนั้นได้ถือเพิ่มเป็น 49% ในปี พ.ศ. 2552
พ.ศ. 2553 ธนาคารธนชาตเข้าซื้อหุ้นธนาคารนครหลวงไทย ร้อยละ 47.58 จากกองทุนเพื่อการฟื้นฟูและพัฒนาระบบสถาบันการเงิน และซื้อจากผู้ถือหุ้นรายย่อยอื่น (Tender offer) ทำให้ธนาคารธนชาตถือหุ้นในธนาคารนครหลวงไทยรวมทั้งสิ้นร้อยละ 99.95
พ.ศ. 2554 ธนาคารนครหลวงไทยโอนขายกิจการทั้งหมดให้แก่ธนาคารธนชาตในวันที่ 1 ตุลาคม พ.ศ. 2554 ทำให้ธนาคารธนชาตเติบโตเป็นธนาคารพาณิชย์ชั้นนำของประเทศ มีสินทรัพย์ ช่องทางในการเข้าถึงลูกค้าทั้งสาขาและตู้เอทีเอ็ม รวมถึงฐานลูกค้าเพิ่มขึ้น
พ.ศ. 2556 ธนาคารธนชาต และพรูเด็นเชียล ประกันชีวิต ร่วมมือทางธุรกิจในการแนะนำผลิตภัณฑ์และบริการด้านประกันชีวิต ผ่านสาขาของธนาคารธนชาต มีกำหนดระยะเวลา 15 ปี และธนาคารธนชาตได้ดำเนินการโอนหุ้นที่ถืออยู่ใน ธนชาตประกันชีวิต ทั้งหมดจำนวนร้อยละ 100 ให้แก่พรูเด็นเชียล
พ.ศ. 2557 บริษัท ทุนธนชาต และ บริษัท เอ็ม บี เค จำกัด (มหาชน) ได้ร่วมกันซื้อหุ้นทั้งหมดของบริษัท ประกันชีวิตนครหลวงไทย จากธนาคารธนชาต ทำให้ปัจจุบัน ประกันชีวิตนครหลวงไทย มีทุนธนชาตถือหุ้นร้อยละ 53.5 และเอ็มบีเค ถือร้อยละ 46.5
พ.ศ. 2562 ธนาคารธนชาตและธนาคารแห่งโนวาสโกเทียได้ลงนามในบันทึกความเข้าใจโอนขายกิจการแก่ธนาคารทหารไทย เพื่อเสริมสร้างความแข็งแกร่งให้กับทั้งสองธนาคาร
พ.ศ. 2563 ธนาคารทหารไทยธนชาต เปิดให้บริการทุกสาขาตั้งแต่วันที่ 1 มิถุนายน
พ.ศ. 2564 -
วันที่ 23 เมษายน ที่ประชุมสามัญผู้ถือหุ้นมีมติอนุมัติการเปลี่ยนชื่อธนาคารทหารไทยเป็นธนาคารทหารไทยธนชาต
วันที่ 7 พฤษภาคม เปลี่ยนชื่อเป็น ธนาคารทหารไทยธนชาต
วันที่ 5 กรกฎาคม เสร็จสิ้นการโอนขายกิจการอย่างสมบูรณ์
รายนามประธานกรรมการ

นายวิจิตร สุพินิจ (พ.ศ. 2545-2548)
พลเอก ปฐมพงษ์ เกษรศุกร์ (พ.ศ. 2548-2549)
พลเอก อภิชาติ เพ็ญกิตติ (พ.ศ. 2549-2551)
นายบันเทิง ตันติวิท (พ.ศ. 2551-2554)
นายสาธิต รังคสิริ (พ.ศ. 2554-2557)
นายวิทยา เวชชาชีวะ (พ.ศ. 2557-2558)
พลโท กู้เกียรติ ศรีนาคา (พ.ศ. 2558-2560)
พลเอก สกล ชื่นตระกูล (พ.ศ. 2560-2561)
นายเข็มชัย ชุติวงศ์ (พ.ศ. 2561-2563)
นายเอกนิติ นิติทัณฑ์ประภาศ (พ.ศ. 2563-2564)
ดูเพิ่ม

ทุนธนชาต
ธนาคารศรีนคร
ธนาคารนครหลวงไทย
ธนาคารทหารไทย
ธนาคารดีบีเอสไทยทนุ
แหล่งข้อมูลอื่น

ธนาคารธนชาต จำกัด (มหาชน) เก็บถาวร 2010-12-26 ที่ เวย์แบ็กแมชชีน
| ก่อนหน้า |  | ธนาคารธนชาต |  | ถัดไป |
| --- | --- | --- | --- | --- |
| ธนาคารนครหลวงไทย |  | ธนาคารธนชาต   (22 เมษายน พ.ศ. 2545 - 4 กรกฎาคม พ.ศ. 2564) |  | ธนาคารทหารไทยธนชาต |
| ด ค กธนาคารไทย ธนาคารพาณิชย์ไทย และสถาบันการเงินที่มีสาขาในประเทศไทย |
| --- | --- |
ธนาคารกลาง:  ธนาคารแห่งประเทศไทย 
ธนาคารพาณิชย์ไทย:  กรุงเทพ  กรุงไทย  กรุงศรีอยุธยา โตเกียว-มิตซูบิชิ ยูเอฟเจ  กสิกรไทย  เกียรตินาคินภัทร  ซีไอเอ็มบีไทย  ทหารไทยธนชาต  ทิสโก้  ไทยพาณิชย์  ไทยเครดิต  ยูโอบี  แลนด์ แอนด์ เฮ้าส์   ไอซีบีซี (ไทย)  เอเอ็นแซด (ไทย)  แห่งประเทศจีน (ไทย)  ซูมิโตโม มิตซุย ทรัสต์ (ไทย)  สแตนดาร์ดชาร์เตอร์ด (ไทย) 
ธนาคารพาณิชย์ต่างประเทศ:  ซิตี้แบงค์  ซูมิโตโม มิตซุย แบงกิ้ง คอร์ปอร์เรชั่น  ฮ่องกงและเซี่ยงไฮ้แบงกิ้งคอร์ปอเรชั่น  ดอยซ์แบงก์  นิตเทล  เจพีมอร์แกนเชส  แบงค์ออฟอเมริกา (แห่งอเมริกาเนชั่นแนลแอสโซซิเอชั่น)  อินเดียนโอเวอร์ซีส์  อาร์ เอช บี  โอเวอร์ซี-ไชนิสแบงกิ้งคอร์ปอเรชั่น  มิซูโฮ คอร์ปอเรต  เมกะ สากลพาณิชย์  บีเอ็นพี พารีบาส์ 
สถาบันการเงินเฉพาะกิจของรัฐ:  พัฒนาวิสาหกิจขนาดกลางและขนาดย่อมแห่งประเทศไทย  เพื่อการเกษตรและสหกรณ์การเกษตร  เพื่อการส่งออกและนำเข้าแห่งประเทศไทย  ออมสิน  อาคารสงเคราะห์  อิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  บรรษัทตลาดรองสินเชื่อที่อยู่อาศัย 
สถาบันการเงินที่ไม่ใช่ธนาคาร:  กรุงศรี คอนซูมเมอร์ เจเนอรัล คาร์ด เซอร์วิสเซส  บัตรกรุงศรีอยุธยา  โลตัสส์ มันนี่ เซอร์วิสเซส  อยุธยา แคปปิตอล เซอร์วิสเซส  ซิตี้ คอนซูเมอร์ โปรดักส์ (ประเทศไทย)  ซิตี้คอร์ป ลิสซิ่ง  เงินติดล้อ  บัตรกรุงไทย  พรอมิส  เมืองไทย ลิสซิ่ง  อเมริกัน เอ็กซ์เพรส  อิออน ธนสินทรัพย์  อีซี่ บาย  เอเซียเสริมกิจลีสซิ่ง  ไอร่า แอนด์ ไอฟุล 
ธนาคารในอดีต:  มณฑล  เกษตร  เอเชียทรัสท์ (สยาม)  แหลมทอง  ศรีนคร  เอเชีย  รัตนสิน  ยูโอบีรัตนสิน  นครธน  นครหลวงไทย  สแตนดาร์ดชาร์เตอร์ดนครธน  ไทยทนุ  ดีบีเอสไทยทนุ  สหธนาคาร  มหานคร  กรุงเทพฯ พาณิชย์การ  สินเอเชีย  เอ ไอ จี  จีอี มันนี่  ไทยธนาคาร  เอบีเอ็น แอมโร เอ็น.วี.  ธนชาต